#  Bod č. 9

# Mestské zastupiteľstvo v Stupave

Materiál na rokovanie Mestského zastupiteľstva v Stupave dňa 15.12.2016

**NÁVRH**

**na poskytnutie dotácií z  rozpočtu Mesta Stupava na rok 2017 v zmysle Všeobecne záväzného nariadenia Mesta Stupava č. 1/2015, ktorým sa určuje postup poskytovania dotácií z rozpočtu Mesta Stupava**

**Materiál obsahuje: 1. Dôvodová správa**

 **2. Tabuľka č. 1 „Prehľad žiadostí o dotácie z rozpočtu Mesta**

 **Stupava na rok 2017“**

 **3. Tabuľka č. 2 „Prehľad poskytnutých dotácií z rozpočtu**

 **Mesta Stupava za roky 2012-2016“**

**Predkladateľ:**

JUDr. Tomáš Muroň, prednosta úradu

**Zodpovedná:**

Ing. Silvia Kapášová, vedúca ekonomického oddelenia

**Spracovateľka:**

Zuzana Lovíšková, vedúca oddelenia vnútornej a všeobecnej správy

Monika Ivánková, referent ekonomického oddelenia

**Návrh uznesenia:**

**Mestské zastupiteľstvo v Stupave**  **schvaľuje rozdelenie dotácií podľa predloženého návrhu a ich poskytnutie na základe zmlúv v zmysle VZN.**

**Dôvodová správa**

 Mestské zastupiteľstvo Stupava schválilo dňa 26.11.2015 uznesením č. 132/2015

Všeobecne záväzné nariadenie mesta Stupava č. 1/2015, ktorým sa určuje postup poskytovania dotácií z rozpočtu Mesta Stupava (ďalej len „VZN“).

 V zmysle §7 VZN o dotácii, presahujúcej sumu 330,-€, rozhoduje mestské zastupiteľstvo najneskôr do 31.12. príslušného roka, v ktorom sa schvaľuje rozpočet, ktorého sa poskytnutie dotácií týka.

V priloženej Prílohe č. 1 je zoznam žiadostí o dotácie z rozpočtu mesta Stupava na rok 2017.

V stanovenej lehote do 31.10.2016 bolo doručených 24 žiadostí. Žiadosť žiadateľa Bowling Six Pack bola neúplná a na výzvu na doplnenie žiadosti žiadateľ nereagoval. Z tohto dôvodu nemôže byť posudzovaná.

Podmienkou poskytnutia dotácií na rok 2017 žiadateľom je zúčtovanie dotácií poskytnutých v roku 2016. V zmysle VZN je príjemca dotácie povinný predložiť mestu vyúčtovanie poskytnutej dotácie najneskôr do 15.12. príslušného roka, v ktorom sa dotácia poskytla, t.j. do 15.12.2016.

Mestské zastupiteľstvo rozhoduje o poskytnutí dotácií v tomto termíne, a preto nie je z časového hľadiska možné podať informáciu o tom, či majú všetci žiadatelia o dotácie na rok 2017 splnené tieto záväzky voči mestu už k dnešnému dátumu.

Preto je návrh uznesenia formulovaný tak, ako je uvedené na košieľke.

Pre porovnanie prikladáme Prílohu č. 2 „Prehľad poskytnutých dotácií z rozpočtu mesta Stupava za roky 2012-2016“.

**Rozpočtová položka - suma na rozdelenie – je navrhovaná vo výške 28.000 € a  bude schválená v rámci schvaľovania rozpočtu mesta Stupava tiež v tento deň.**

**V prípade, že žiadateľom o dotáciu na rok 2017 bola poskytnutá dotácia z rozpočtu Mesta Stupava aj v roku 2016, je podmienkou na uzatvorenie zmluvy a poskytnutia dotácií v roku 2017 vyúčtovanie dotácie poskytnutej v roku 2016.**

**Ak nebude dotácia z roka 2016 zúčtovaná so všetkými náležitosťami  v  lehote do 15.12.2016 s rozpočtom Mesta Stupava, nebude uzatvorená zmluva o poskytnutí dotácie na rok 2017.**